**Deltagere: Tina Facius (Formand): TF**

 **Michael Buth: MB
 Dorthe Lauridsen: DL
 Anders Bendix Nielsen: ABN
 Rene Madsen: RM
 Anders Søby: AS**

**Henrik Schou Madsen (Forretningsfører): HSM.**

**Afbud Lærke Christensen: LC**

**Velkomst og godkendelse af dagsorden v/TF (10 min.).**

**Inklusion v/TF (10 min.).**

**Hvor er vi?**

Vi skal snarest melde ud vedr. inklusion. TF spurgte AS om det var muligt at få meldt ud på div. fora.

TF oplyste at næste træneruddannelse vil blive til foråret – måske allerede i februar. Der arbejdes på at afvikle DIF træner 1 uden om DIF’s kursusdatoer med engageret underviser fra DIF.

TF oplyste at B-dommeruddannelsen fremover vil indeholde basis stævnestyringskursus.
RM vil lave oplæg til basis stævnestyringskursus.

**Kommunikation + Platform v/TF (25 min.).**

**Aftaler om svar på mail**

AS foreslog at bestyrelsen fremover kunne bruge Trello til intern kommunikation og koordination af opgaver. Trello er et gratis on-linesoftware der kan tilgås på flere platforme.

Det blev samtidig besluttet at der etableres en Facebook gruppe for bestyrelsen til intern kommunikation.

**Oplæg om SoMe-redaktør! Oplægget er vedhæftet mail og bedes læst inden mødet)**

Bestyrelsen var interesseret i at arbejde videre med ideen om en redaktør af DVF’s sociale medier. Man var derfor enige om at tage et møde med vedkommende for nærmere aftale og ønske om et oplæg om SoMe strategi fra en evt. tilknyttet SoMe-redaktør.

**Budget for 2023 v/TF og HSM (20 min.).**

TF gennemgik rammebeløb for hvert ansvarsområde, og opfordrede alle til at vende tilbage med en fordeling af eget budget senest den 15. dec.! TF og HSM vil herefter udarbejde endeligt DVF budget for 2023.

Bestyrelsen vil sammen med Simon Darville gennemgå arbejds- og ansvarsområder for hans fortsatte tilknytning som konsulent for DVF.

**DVF Rep.møde 2023 (20 min)**

**Tidspunkt for afvikling**

Bestyrelsen så gerne på TF’s opfordring, at DVF’s årsmøde 2023 kunne indeholde en anden aktivitet såsom seminar – enten før eller efter mødet. TF havde vendt idéen med DVF’s udviklingskonsulent Mathias Lindhardt (ML), og ville sammen med ML og HSM gå videre med at finde et evt. relevant forum og/eller emne.

TF og HSM vil sætte sig sammen for at finde tidspunkt for afvikling under hensyntagen til DVF’s Terminsliste.

**VM Senior v/HSM (10 min.).**

**Tilbud om foto fra stævnet**DVF har modtaget tilbud om foto fra VM Senior fra fotograf der tidligere har leveret billeder til DVF. DVF har således stort lager af billeder til brug i div. elektroniske medier og fandt derfor ikke det var relevant at engagere fotograf.

**Kiropraktor (10 min.).**

**DVF har modtaget henvendelse fra Kiropraktor om fast aftale ifm. træningslejre mv.**

Bestyrelsen var i tvivl om hvilken form for tilknytning/aftale der i givet fald vil være tale om. Man ville således gerne modtage et oplæg fra vedkommende med konkrette ønsker til et fortsat samarbejde.
ABN vil kontakte ham for nærmere aftale(r)

**Evt.**

ABN viderebragte ønske fra David Havmand om at DVF vil påtage sig at afvikle EU Cup 2024. Det vil være tanken at afvikle det i IK 99 med samme set up som ved de seneste Nordiske Mesterskaber afhold i DK med DVF’s administration som koordinator med hotel og EUWC mens IK 99 som arrangør.

Bestyrelsen var positiv indstillet til idéen!

RM spurgte om det var muligt midlertidigt at låne de ZKC låse der ligger i stævnepakken. Bestyrelsen godkendte dette.

TF foreslog at droppe kontingentopkrævning i indeværende år for at fra næste årsmøde ligge op til et større kontingentbeløb.

Bestyrelsen var enige i at der bør justeres på kontingentsatsen, men fandt ikke at det skulle forhindre DVF i at opkræve for indeværende år.
HSM blev pålagt at udsende opkrævninger!

 ***Næste bestyrelsesmøde:***

Blev ikke aftalt

Referent
Henrik Schou Madsen
Forretningsfører
DVF